b"\n_START_ARTICLE_\nKosta Brava\n_START_PARAGRAPH_\nKosta Brava \xe2\x80\x93 pakrant\xc4\x97s regionas \xc5\xa1iaur\xc4\x97s ryt\xc5\xb3 Katalonijoje, Ispanijoje. Costa kataloni\xc5\xa1kai ir ispani\xc5\xa1kai rei\xc5\xa1kia 'krantas', o Brava rei\xc5\xa1kia 'nelygus'. Kosta Brava t\xc4\x99siasi nuo turist\xc5\xb3 miestelio Blanes, 60\xc2\xa0km nuo Barselonos iki Pranc\xc5\xabzijos sienos._NEWLINE_1950 metais Ispanijos Francisko Franko vyriausyb\xc4\x97 nutar\xc4\x97, jog Kosta Brava regionas gerai tinka kurort\xc5\xb3 steigimui, ypa\xc4\x8d turistams i\xc5\xa1 \xc5\xa0iaurin\xc4\x97s Europos, daugiausia i\xc5\xa1 Did\xc5\xbeiosios Britanijos ir Pranc\xc5\xabzijos._NEWLINE_\xc5\xa0ilta vasara, puiki gamta, geri papl\xc5\xabdimiai\xc2\xa0\xe2\x80\x93 visa tai l\xc4\x97m\xc4\x97, kad paj\xc5\xabrio kurortuose Blanes, Tossa de Mar ir Lloret de Mar buvo pastatyta daug vie\xc5\xa1bu\xc4\x8di\xc5\xb3 ir apartament\xc5\xb3 turist\xc5\xb3 poilsiui. Labai greit turizmas tapo pagrindin\xc4\x97 Kosta Brava verslo \xc5\xa1aka ir aplenk\xc4\x97 \xc5\xbevejyb\xc4\x85._NEWLINE_Daliai regiono virtus turistiniais, kitos dalys i\xc5\xa1laik\xc4\x97 tradici\xc5\xa1kesn\xc4\xaf pob\xc5\xabd\xc4\xaf ir liko \xe2\x80\x9epasl\xc4\x97ptais deimantais\xe2\x80\x9c tiems, kurie ie\xc5\xa1ko \xc5\xa1io to daugiau nei saul\xc4\x97s, sm\xc4\x97lio ir sangrijos. Ma\xc5\xbei miesteliai tokie, kaip Cadaqu\xc3\xa9s (prie Pranc\xc5\xabzijos sienos ir Pir\xc4\x97n\xc5\xb3) pritrauk\xc4\x97 tokius menininkus kaip Salvadoras Dali ir Pablo Picasso ir dabar yra madingi kurortai. Pakrant\xc4\x97 tarp Roses and Tossa de Mar turi daug \xc5\xbeaving\xc5\xb3 ma\xc5\xbe\xc5\xb3 pakrant\xc4\x97s miesteli\xc5\xb3 toki\xc5\xb3 kaip: Pals, Begur, Tamariu, Llafranc, L\xe2\x80\x99Estartit, Aigua Blava, Fornells, Calella de Palafrugell, Palam\xc3\xb3s and Sant Feliu de Guixols."